ভারতকী তেস্ত তৌবগী মশিং চাউনা হেনগৎলকখ্রে; তেস্তশিং তৌখিবগী অপুনবা করোর ১৩.৫কী ময়া য়ৌখ্রে\nতেস্ত তৌবা হেনগৎলকপনা পোজিতিব ওইবগী চাংগী অপুনবা অসি লেপ্তনা তাথরক্লি\nPosted On: 25 NOV 2020 10:58AM by PIB Imphal\nভারতনা জনুৱারী ২০২০দগী কোবিদ-১৯ তেস্তিং ইনফ্রাস্ত্রকচরদা লেপ্তনা হেনগৎলক্লি উৎতুনা তেস্ত তৌবগী মশিং চাউনা হেনগৎলক্লি।\nহৌখিবা পুং ২৪দা তেস্ত ১১,৫৯,০৩২ পাঙথোকখিবগা লোইননা তেস্ত তৌখিবগী অপুনবা অসি করোর ১৩.৫ (১৩,৪৮,৪১,৩০৭)গী ময়া য়ৌখ্রে।\nমপুং ফানা অমসুং পাক শন্না তেস্ত তৌবনা পোজিতিব ওইবগী চাং হন্থহনবা ঙমখ্রে। লৈবাক্কী পোজিতিব ইবগী চাংগী অপুনবদা লেপ্তনা তারকপা অসিনা লাইনা অসি শন্দোকপগী চাং মাই পাক্না লাকশিল্লি হায়বা উৎখ্রে। অপুনবা পোজিতিব ওইবগী চাং তপ্না-তপ্না তারক্তুনা ঙসি ৬.৮৪% ওইখ্রে।\nঅপুনবা পোজিতিব ওইবগী চাংদা তাথরকপা অসিনা লৈবাক অসিগী তেস্তিং ফেসিলিতীশিং মশিং হেনগৎলকপগী খুদম অমনি।\nনুংতিগী পোজিতিব ওইবগী চাং অসি ঙসিগী ওইনা ৩.৮৩% ওইখি।\nতেস্তিং ইনফ্রাস্ত্রকচর লেপ্তনা হেনগৎলকপনা তেস্ত তৌবগী মশিং খঙৱাং ৱাংখৎলকপদা মরু ওইবা থৌদাং অমা লৌরি। সরকারগী লেবোরেতরী ১১৬৭ অমসুং লনাই লেবোরেতরী ৯৭১ য়াওনা লৈবাক অসিদা তেস্তিং লেব ২,১৩৮ লৈবগা লোইননা নুংতিগী তেস্ত তৌবগী চাং অসি চাউনা হেনগৎলকখি।\nমসিনা মরম ওইরগা ভারতকী নোংমগী তেস্ত পর মিলিয়ন অসি দবল্যু.ঐচ.ও.গী স্তেন্দর্দতগী শরুক মঙা হেল্লি।\nভারতকী হৌজিক লৈরিবা এক্তিব কেসলোদ (৪,৪৪,৭৪৬) অসি অপুনবা পোজিতিব কেসকী ৪.৮২% ওই, অমসুং ৫%গী মখাদা লৈহনবা ঙমখি।\nঙসি ফাওবদা কেস পুম্নমক্কী ৯৩.৭২% ফগৎতুনা নাবা ফগৎলকপগী চাং ৯৩%গী মথক্ত লৈরি। হৌখিবা পুং ২৪দা লৈবাক অসিদা ৩৭,৮১৬ নৌনা নাবা ফগৎখিবগী রেজিস্তর তৌদুনা পুন্না নাবা ফগৎখিবা কেস ৮৬,৪২,৭৭১ শুখ্রে।\nনাবা ফগৎখ্রবা কেসশিং অমসুং এক্তিব কেসশিংগী মরক্তা লৈরিবা খেৎনবা তপ্না-তপ্না হেনগৎলক্লি অমসুং হোজিক্কী ওইনা ৮১,৯৮,০২৫ ওই।\nনৌনা নাবা ফগৎখ্রবশিংগী ৭৭.৫৩%দি রাজ্য/য়ু.তি. তরাদগী ওইখি।\nকোবিদতগী মীওই ৫,১৪ ফগৎতুনা কেরেলানা মশিং ৱাংলি। দিল্লীনা ৪,৯৪৩ নাবা ফগৎপগী রিপোর্ত তৌখি অমরোমদা মহারাস্ত্রনা হৌখিবা পুং ২৪দা অতোপ্পা ৪,০৮৬ নৌনা নাবা ফগৎপগী রেজিস্তর তৌখি।\nহৌখিবা পুং ২৪দা অনৌবা কনফর্ম কেস ৪৪,৩৭৬ রেকোর্দ তৌখি।\nঅনৌবা কেসকী ৭৬.৫১%দি রাজ্য/য়ু.তি. তরাদগী ওইখি। হৌখিবা পুং ২৪দা দিল্লীদা কেস ৬,২২৪ রিপোর্ত তৌদুনা খ্বাইদগী ৱাংবা ওইখি। মহারাস্ত্রনা অনৌবা কেস ৫,৪৩৯ রেকোর্দ তৌখি অমসুং কেরেলানা ঙরাং নুংতিগী থেংনবা কেস ৫,৪২০ রিপোর্ত তৌখি।\nহৌখিবা পুং ২৪দা রিপোর্ত তৌরকখিবা শীখিবগী কেস ৪৮১গী ৭৪.২২%দি রাজ্য/য়ু.তি. তরাদগী ওইখি।\nশীখিবা ১০৯গা লোইননা দিল্লীনা খ্বাইদগী য়াম্না নৌনা শীখিবগী রিপোর্ত তৌখি। ৱেস্ত বেঙ্গলগী শীখিবগী মশিং ৪৯ ওইখি অমদি উত্তর প্রদেশকী শীখিবা ৩৩গা লোইননা মতুং ইনখি।\n(Release ID: 1675773) Visitor Counter : 6\n(Release ID: 1675773)
